เวลาเดินมันหรือนั่งมันจะเจ็บๆอะคะ
สวัสดีค่ะ ตุ่มเม็ดใหญ่สีแดง ดังกล่าว อาจเป็น1. หากอยู่บริเวณแคม อาจเป็นซีสต์ของต่อมบาร์โธลิน (Bartholin's gland) ซึ่งเกิดจากการอุดตันของท่อของต่อม และกลายเป็นก้อนตุ่มนูนขึ้นมาโดยจะอยู่ตรงบริเวณแคมติดกับปากช่องคลอด โดยปกติถุงน้ำนี้จะไม่ทำให้เจ็บ แต่อาจทำให้รู้สึกขัดๆ เวลาเดิน และหากมีการอักเสบ ก็จะบวมแดงและมีอาการเจ็บ ปวด2. ซีสต์ของต่อมผลิตไขมันที่อยู่ใต้ผิวหนัง (sebaceous gland) ของบริเวณแคมใหญ่ มักไม่ได้ทำให้เจ็บ แต่อาจขัดๆ ได้เวลาเดินเช่นกัน3. ซีสต์ของช่องคลอด (vaginal cyst) ซึ่งอาจพบเป็นมาแต่กำเนิด หรือเกิดตามหลังการคลอดบุตรและผ่าตัดบริเวณอวัยวะเพศภายนอก แต่จะไม่ได้ทำให้เจ็บ4. ติ่งเนื้อของช่องคลอด แต่จะไม่ได้ทำให้เจ็บเช่นกัน5. หูดหงอนไก่ จะคลำได้เป็นตุ่มก้อนที่ผิวมีลักษณะขรุขระ อาจพบหลายตำแหน่งหรือตำแหน่งเดียวก็ได้ เกิดจากการติดเชื้อไวรัส ซึ่งติดต่อจากการมีเพศสัมพันธ์6. ก้อนเนื้องอกและมะเร็งของอวัยวะเพศภายนอก แต่พบได้น้อยมากมาก7. โรคติดต่อทางเพศสัมพันธ์ต่างๆ เช่น ซิฟิลิส แผลริมอ่อน เป็นต้น ซึ่งจะเป็นตุ่มนูนในช่วงแรกได้ แต่ต่อมาก็จะแตกออกกลายเป็นแผลหากตุ่มไม่หายไป หรือโตขึ้นเรื่อยๆ หรือมีจำนวนเพิ่มขึ้น หรือแตกออกกลายเป็นแผล หรือทำให้เกิดอาการเจ็บ ปวดมาก แนะนำควรไปพบแพทย์สูติ-นรีแพทย์เพื่อตรวจรักษาค่ะ ในเบื้องต้น ก็ไม่ควรไปกด บับตุ่มดังกล่าวด้วยค่ะ และไม่ควรใช้ยาอะไรไปทาค่ะ